


PATVIRTINTA  
Akmenės švietimo pagalbos tarnybos 
direktoriaus 2025 m. rugsėjo 5 d. 

AKMENĖS RAJONO ŠVIETIMO PAGALBOS TARNYBOS 
PROFESINIŲ KOMPETENCIJŲ IR KVALIFIKACIJOS TOBULINIMO VEIKLOS ORGANIZAVIMO, PROGRAMŲ RENGIMO, APROBAVIMO IR VYKDYMO TVARKOS APRAŠAS

I SKYRIUS
BENDROSIOS NUOSTATOS

1. Akmenės rajono švietimo pagalbos tarnybos (toliau – Tarnyba) profesinių kompetencijų ir kvalifikacijos tobulinimo veiklos organizavimo, programų (toliau – Programų) rengimo, aprobavimo ir vykdymo tvarkos aprašas (toliau vadinama – Aprašas) reglamentuoja Tarnybos vykdomą pedagogų profesinių kompetencijų tobulinimo veiklą ir Programų, skirtų mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų (toliau – Pedagoginiai darbuotojai) profesinių kompetencijų tobulinimo, programų rengimo, jų akreditavimo ir vykdymo procedūras, dokumentų apie dalyvavimą kvalifikacijos tobulinimo renginiuose išdavimą.
2. Aprašas parengtas vadovaujantis Lietuvos Respublikos švietimo įstatymu bei galiojančiais jo pakeitimais ir redakcijomis, Valstybinių ir savivaldybių švietimo įstaigų (išskyrus aukštąsias mokyklas) pedagoginių darbuotojų kvalifikacijos tobulinimo nuostatais, patvirtintais Lietuvos Respublikos švietimo ir mokslo ministro 2019 m. lapkričio 25 d. įsakymu Nr. ISAK-1367, Reikalavimais pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programoms ir nacionalinių kvalifikacijos tobulinimo programų vertinimo, akreditavimo ir registravimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. sausio 3 d. įsakymu Nr. V-3 ir visais galiojančiais pakeitimais.
3. Pedagoginių darbuotojų kvalifikacijos tobulinimas organizuojamas vadovaujantis šiais principais:
3.1. kontekstualumo – atsižvelgiama į Lietuvos švietimo iššūkius, aktualijas, prioritetus ir kaitą, šiuolaikiško švietimo tendencijas ir ugdymo mokslų tyrimus, aktualius pedagoginių darbuotojų tobulinimosi poreikius;
3.2. atsakomybės – veikiama priskirtų atsakomybių lauke, atsakant už kvalifikacijos tobulinimo programų turinio ir jų įgyvendinimo kokybę;
3.3. veiksmingumo – veikiama lanksčiai ir atvirai; periodiškai įsivertinama ir atnaujinamos kvalifikacijos tobulinimo programos, atsižvelgiant į jų veiksmingumą, įvertinimą; siekiant kokybės, sumaniai naudojant turimus išteklius; 
3.4. tęstinumo – tarpdalykinis ir tarpinstitucinis bendradarbiavimas su kitomis švietimo įstaigomis, sudarant sąlygas pedagoginiams darbuotojams pradėti ir tęsti profesinių kompetencijų tobulinimą įvairiomis formomis; 
3.5. lygių galimybių – užtikrinamas kvalifikacijos tobulinimo programų prieinamumas, nediskriminuojant pedagoginių darbuotojų užimamų pareigų, lyties, rasės, tautybės, pilietybės, kilmės, socialinės padėties, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu. 
4. Apraše vartojamos sąvokos: 
4.1. dalyvis – asmuo, dalyvaujantis kvalifikacijos tobulinimo renginyje;
4.2. neformalusis švietimas – švietimas pagal įvairias švietimo poreikių tenkinimo, kvalifikacijos tobulinimo, papildomos kompetencijos įgijimo programas, išskyrus formaliojo švietimo programas;
4.3. profesinių kompetencijų tobulinimas – kryptingas ir nuoseklus profesinis tobulėjimas visos aktyvios profesinės veiklos laikotarpiu siekiant ugdymo kokybės, geresnių mokinių ugdymosi rezultatų, palankios ugdymosi aplinkos;
4.4. kvalifikacijos tobulinimo programa (toliau – Programa) – aprašymas, kuriuo nustatomi konkretūs kvalifikacijos tobulinimo tikslai ir uždaviniai, apibrėžiamas mokymo (si) turinys, rezultatai bei vertinimo kriterijai. Programos trukmė ne mažesnė kaip 40 ak. valandų, ji gali būti sudaryta iš kelių modulių bei įgyvendinama įvairiomis formomis (seminarai, kursai, stažuotės ir pan.) (1 priedas);
4.5. profesinių kompetencijų tobulinimo renginys (toliau – Renginys) – profesinių kompetencijų tobulinimo veikla pagal mėnesio Renginių planą arba programą (6 priedas);
4.6. kvalifikacijos tobulinimo pažymėjimas (toliau – Pažymėjimas) – dokumentas, patvirtinantis ne trumpesnės kaip 40 akad. valandų programos įvykdymą; 
4.7. pažyma (toliau – Pažyma) – dokumentas, patvirtinantis:
4.7.1. asmens dalyvavimą Programos modulyje/renginyje;
4.7.2. asmens profesinių kompetencijų tobulinimą dalyvaujant ugdomosios ir vadybinės veiklos stebėjimuose ir aptarimuose, praktinės veiklos refleksijose ir kitose neformaliojo suaugusiųjų švietimo veiklose; 
4.8. profesinis augimas – pedagogo profesinių kompetencijų plėtotė ir gilinimas visos aktyvios profesinės veiklos laikotarpiu; 
4.9. programos modulis – iš anksto apibrėžta Programos (ne mažesnės kaip 40 akad. val.) dalis, kurios metu dalyviai įgyja naujų žinių, dalijasi patirtimi; 
4.10. programos teikėjas – fizinis ar juridinis asmuo, teisės aktų nustatyta tvarka turintis teisę teikti Mokytojų kvalifikacijos tobulinimo paslaugas;
4.11. lektorius – asmuo, skaitantis paskaitas, pranešimus, vedantis seminarus, kursus, mokymus ir kt.;
4.12. programos vadovas – Tarnybos darbuotojas, metodinio būrelio vadovas, mokytojas, ugdymo įstaigų vadovas, švietimo skyriaus specialistas ir kt.;
4.13. programos akreditavimas – programos vertinimas pagal nustatytus vertinimo kriterijus (2 priedas), kurį vykdo Tarnybos direktoriaus įsakymu patvirtinta komisija;
4.14. kitos šiame Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos Neformaliojo suaugusiųjų švietimo įstatyme, Valstybinių ir savivaldybių mokyklų vadovų, jų pavaduotojų ugdymui, skyrių vedėjų, mokytojų, pagalbos mokiniui specialistų kvalifikacijos tobulinimo nuostatuose, ir kituose teisės aktuose vartojamas sąvokas. 

II SKYRIUS
TIKSLAS IR UŽDAVINIAI

5. Tikslas – užtikrinti kokybišką, pedagoginių darbuotojų poreikius, profesinių kompetencijų ir kvalifikacijos tobulinimo programų rengimą, akreditavimą ir įgyvendinimą, siekiant švietimo kokybės laikantis nacionalinių kvalifikacijos tobulinimo prioritetų ir bendrosios švietimo politikos bei Europos Sąjungos priimtų nuolatinio mokymosi nuostatų. 
6. Kvalifikacijos tobulinimo uždaviniai: 
6.1. tenkinti pedagoginių darbuotojų, kitų dalyvių grupių kompetencijų tobulinimo poreikius;
6.2. siekti programų rengimo ir įgyvendinimo kokybės;
6.3. užtikrinti kompetencijų tobulinimo formų, metodų įvairovę;
6.4. plėtoti profesinį bendradarbiavimą, gerosios patirties sklaidą; 
6.5. skatinti ir diegti pažangias iniciatyvas, padedančias klientams tobulinti profesines kompetencijas;
6.6. kvalifikacijos tobulinimas vykdomas rengiant ir įgyvendinant Programas bei Renginius.

III SKYRIUS
PROFESINIŲ KOMPETENCIJŲ TOBULINIMO RENGINIŲ FORMOS

7. Profesinių kompetencijų tobulinimo (toliau – PKT) renginių, vykdomų pagal Programas ir Renginių planus/programas formos:
7.1. kursai – išsamus ir kryptingas, ne mažiau kaip 30 akad. val. trunkantis, mokymas pagal nustatytą kvalifikacijos tobulinimo programą, tam tikrai veiklai atlikti;  
7.2. seminaras – ne mažiau 6 akad. val. lektoriaus vadovaujama interaktyvi dalyvių sąveika pagal Programą; 
7.3. paskaita – išsamus, nuoseklus žodinės temos dėstymas ne trumpesnis nei 2 akad. val.;
7.4. paroda – pažangios edukacinės/pedagoginės/meninės patirties viešas rodymas ir/ar stebėjimas, analizavimas, aptarimas; 
7.5. konferencija – teorinis, praktinis, diskusinis susirinkimas, pasitarimas, trunkantis ne mažiau kaip 6 akad. val.; 
7.6. stažuotė (ilgalaikė ar trumpalaikė) – veikla, vykdoma pagal programą, kuria siekiama įgyti praktinės veiklos patirties; 
7.7. edukacinė išvyka-seminaras – kompetencijų tobulinimas dalinantis gerąja patirtimi kitoje švietimo ar kultūros įstaigoje; 
7.8. praktinės patirties sklaidos renginys – renginys, kurio metu praktikai (mokytojai, švietimo įstaigų vadovai ir kt.) dalijasi praktinės veiklos patirtimi su kitais dalyviais; 
7.9. atvira pamoka/veikla – suplanuotos ir specialiai parengtos pamokos/veiklos vedimas/organizavimas ir/ar stebėjimas, analizavimas, vertinimas;  
7.10. konsultacija – konsultantų ar kitų specialistų konsultacinė veikla kvalifikacijos tobulinimo ir/ar programų rengimo klausimais;
7.11. metodinė diena – dalykinis profesinis mokytojų bendradarbiavimas, dalijimasis gerąja patirtimi pagal iš anksto parengtą darbotvarkę, trunkantis ne mažiau nei 4 akad. val.; 
7.12. praktikumas – trumpalaikė iki 4 akad. val. interaktyvi atitinkamos srities specialisto ir dalyvių sąveika, konkretiems praktiniams klausimams išsiaiškinti/spręsti; 
7.13. supervizija – profesinių santykių konsultavimas, kurio metu ieškomas ir randamas tinkamas probleminės situacijos sprendimas; 
7.14. mini mokymai – į praktiką orientuoti profesinės raidos renginiai, skirti konkrečios mokyklos bendruomenei bei susiję su mokytojo veiklos planavimu, ugdymo proceso organizavimu, tikslingu mokinių tarpusavio, mokinių ir mokytojo bendradarbiavimu, aktyviu mokinių darbu pamokose;  
7.15. informacinis renginys – trumpas renginys, kurio metu pateikiama aktuali informacija; 
7.16. kūrybinės dirbtuvės – praktinė veikla, pagrįsta dalyvių kūrybiškumu;  
7.17. metodinių būrelių užsiėmimai – mokytojų grupių pagal dėstomą dalyką/ugdymo pakopą susirinkimai, kuriuose aptariami ugdymo klausimai;  
7.18. nuotolinis mokymas/is – tai nuoseklus savarankiškas ar grupinis mokymas(is), kai besimokančiuosius PKT renginių dalyvius/lektorių skiria atstumas ir/ar laikas, o bendravimas ir bendradarbiavimas bei mokymosi medžiaga pateikiama informacinėmis ir komunikacinėmis technologijomis; 
7.19. mokymasis partnerystės tinkluose – tikslingas mokyklų ir/ar švietimo institucijų grupių bendradarbiavimas, dalinantis patirtimi ir mokantis kartu ieškoti bendrų klausimų/problemų sprendimo kelių, būdų, metodų, siekiant tobulinti mokymo ir mokymosi procesus mokykloje; 
7.20. kolegialus mokymasis – komandinio pedagogų darbo metodas (mokymasis, kai mokytojai mokosi drauge ir vieni iš kitų, dalydamiesi patirtimi, atradimais, sumanymais ir kūriniais, studijuodami šaltinius, stebėdami kolegų pamokas/veiklas);
7.21. apskrito stalo diskusija – susitikimas, skirtas aptarti / spręsti kylančias problemas, gerinti / užtikrinti / skatinti motyvaciją; 
7.22. refleksija – savęs vertinimas mokymosi ir praktikos aplinkoje, akcentuojant patirtį, teigiamus ir neigiamus aspektus, įvardijant, kas naujo sužinota, kokie nauji įgūdžiai siekiant mokymo(si) kokybės įgyti,  kaip juos sekėsi pritaikyti profesinėje veikloje.

IV SKYRIUS
KVALIFIKACIJOS TOBULINIMO PROGRAMŲ RENGIMO IR AKREDITAVIMO TVARKA
 
8. Programos plėtoja turimas ar padeda įgyti naujas kompetencijas, nustatytas Mokytojų ir pagalbos mokiniui specialistų kompetencijų apraše, patvirtintame Lietuvos Respublikos švietimo, mokslo ir sporto ministro 2023 m. lapkričio 27 d. įsakymu Nr. V-1499 ir visais jo galiojančiais pakeitimais, ir/ar Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams apraše, patvirtintame Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194 ir visais jo galiojančiais pakeitimais, Pedagogų kvalifikacijos tobulinimo koncepcijoje, patvirtintoje Lietuvos Respublikos švietimo ir mokslo ministro 2012 m. gegužės 30 d. įsakymu Nr. V-899 „Dėl Pedagogų kvalifikacijos tobulinimo koncepcijos tvirtinimo“ ir visais jo galiojančiais pakeitimais. 
9. Programų rengimo poreikiai nustatomi vadovaujantis šio aprašo 13 punktu.  
10. Programoje nustatomi konkretūs tikslas ir uždaviniai. 
11. Programos trukmė yra ne mažesnė kaip 40 akad. val.:  
11.1. ne mažiau kaip 30 proc. programos laiko sudaro tiesioginio kontakto užsiėmimai;
11.2. kitas laikas, atsižvelgiant į Programos tikslus ir uždavinius, skiriamas savarankiškam praktiniam ir/ar nuotoliniam darbui, refleksijai. 
11.3. programa gali būti įgyvendinama pagal 7 punkte numatytas formas. 
12. Programas rengia Tarnybos specialistai, mokytojai ir vadovai praktikai, mokslininkai, rengėjų grupės, socialiniai partneriai bei fiziniai asmenys, turintys reikiamas kompetencijas ir patirtį (toliau – Teikėjas). 
13. Programos rengiamos atsižvelgiant:  
13.1. į atliktus ir išanalizuotus rajono ugdymo įstaigų pedagoginių darbuotojų profesinių kompetencijų tobulinimosi poreikius; 
13.2. į turimą savivaldybės, šalies, tarptautinę švietimo įstaigų ir pedagoginių darbuotojų patirtį;
13.3. į nacionalinių ir tarptautinių mokinių pasiekimų tyrimų duomenis;  
13.4. į nacionalinius, savivaldybės bei švietimo įstaigų prioritetus, savivaldybės strateginį planą.
14. Programų ir Renginių lektoriai – pedagogai, ugdymo įstaigų vadovai, aukštųjų bei profesinių mokyklų dėstytojai, mokslo institucijų mokslininkai, ministerijų, savivaldybių administracijų ir kitų valstybės institucijų darbuotojai, nevyriausybinių organizacijų atstovai, įvairių sričių ekspertai, specialistai ir kt.  
15. Programų ir Renginių lektorių kompetencija:  
15.1. žino naujausius edukologijos mokslo pasiekimus, švietimo teisės aktus;  
15.2. naudoja modernius mokymo(si) metodus, sugeba įtraukti dalyvius į kūrybinį darbą, pateikia įdomius pedagoginių eksperimentų rezultatus;  
15.3. turi mokslinės ar pedagoginės patirties;  
15.4. motyvuoja žmones nuolatiniam profesiniam tobulėjimui;  
15.5. sugeba įtraukti dalyvius į kūrybinį darbą kvalifikacijos tobulinimo renginio metu.  
16. Programų teikimas, vertinimas ir akreditavimas:  
16.1. Programų vertinimo tikslas – atrinkti inovatyvias, valstybinę švietimo politiką ir jos įgyvendinimo strategiją, Akmenės rajono pedagoginių darbuotojų ir švietimo pagalbos specialistų poreikius atitinkančias profesines kompetencijas, taip skatinant veiksmingai panaudoti kvalifikacijos tobulinimui skirtas valstybės biudžeto lėšas ir teikti kokybiškas kvalifikacijos tobulinimo paslaugas; 
16.2. Kvalifikacijos tobulinimo programas (daugiau nei 40 ak. val.) vertinimui ir akreditavimui, Teikėjai, užpildę formą (1 priedas) siunčia Akmenės rajono švietimo pagalbos tarnybai el. p. info@arspt.lt ;
16.3. Programų vertinimas vykdomas laikantis šių pagrindinių principų:  
16.3.1. objektyvumo – priimami sprendimai dėl Programų vertinimo turi būti teisingi, nešališki;  
16.3.2. skaidrumo – Programų vertinimas grindžiamas nustatytais kriterijais ir vertinimo procedūromis;  
16.3.3. viešumo – informacija apie akredituotas Programas skelbiama viešai įstaigos tinklapyje pagal patvirtintą formą (8 priedas).  
16.4. Programas vertina Tarnybos direktoriaus įsakymu sudaryta ne mažesnė nei 3 asmenų komisija (toliau – Komisija), iš kurių vienas paskiriamas Komisijos pirmininku (toliau – Pirmininkas); 
16.5. Komisija sudaroma kiekvienai vertinimui pateiktai kvalifikacijos tobulinimo programai atskirai ir keičiama Tarnybos direktoriaus įsakymu. 
17. Programos vertinimo procedūra: 
17.1. Teikėjo (-ų) pateiktą kvalifikacijos tobulinimo programą (1 priedas) komisija vertina pagal nustatytus kriterijus (2 priedas);  
17.2. Vertintojai per 5 darbo dienas nuo Programos pateikimo įvertina jiems pateiktą Programą. Vertinimo rezultatus surašo į vertinimo formą (3 priedas). Užpildytas vertinimo formas kiekvienas vertinimo komisijos narys perduoda komisijos pirmininkui; 
17.3. Kiekvienas Programos vertinimo kriterijus vertinamas balais nuo 0 iki 2 (0 balų – ne, neatitinka; 1 balas – iš dalies, ne visiškai; 2 balai – visiškai, pilnai). Balas rašomas prie kiekvieno vertinimo kriterijaus (3 priedas). Maksimalus galimas Programos įvertinimo balas, kurį skiria vienas Vertintojas – 16 balų. 
17.4. Komisijos pirmininkas apibendrintus (susumuotus) komisijos narių vertinimo rezultatus surašo į vertinimo suvestinę (4 priedas) ir pateikia Akmenės rajono švietimo pagalbos tarnybos direktoriui. 
17.4.1. Programa, surinkusi nuo 34 iki 48 balų yra akredituojama (1-3 metams), apie tai įrašant akreditavimo protokole (5 priedas); 
17.4.2. programą, įvertintą nuo 30 iki 36 balų, Teikėjui (-ams) rekomenduojama ją tikslinti. Jei programą Teikėjas patikslina atsižvelgdamas į vertintojų pastabas per 5 darbo dienas ir pateikia Komisijos pirmininkui, Programa akredituojama; 
17.4.3. programa, surinkusi nuo 0 iki 29 balų, grąžinama Teikėjui koreguoti. Programos trūkumus nurodo ir Teikėją konsultuoja Tarnybos metodininkas. Pakoreguota programa gali būti teikiama vertinimui kitą mėnesį; 
17.4.4. Tarnybos direktorius, vadovaudamasis pateiktos vertinimo ataskaitos pagrindu, per 5 darbo dienas įsakymu patvirtina Programos akreditavimą; 
17.4.5. vertinimo ataskaitos saugomos 5 metus; 
17.4.6. Akmenės rajono švietimo pagalbos tarnybos direktoriaus įsakymu akredituotas Programas, Tarnybos darbuotojas, atsakingas už kvalifikacijos tobulinimą, registruoja Neformaliojo švietimo tobulinimo programų registre (NŠPR). Programai suteikiamas numeris, nurodomas galiojimo laikas. 
17.4.7. įstaiga apie sprendimą dėl Programos akreditacijos per 5 d. d. nuo jos registravimo dienos NŠPR informuoja Teikėją; 
17.4.8. Programos akreditacijos terminą nustato Komisija; 
17.4.9. iškilus neaiškumams dėl Programos vertinimo Tarnyba turi teisę Programos teikėjo paprašyti pateikti su Programos vykdymu susijusią papildomą informaciją; 
17.4.10. Tarnyba užtikrina įvertintų Programų vykdymo kokybę; 
17.4.11. Tarnyba turi teisę sustabdyti įvertintos programos vykdymą, jei ši neatitinka Programoje nustatytų reikalavimų. 
V SKYRIUS
PROFESINIŲ KOMPETENCIJŲ TOBULINIMO PROGRAMŲ, RENGINIŲ IR KITŲ VEIKLŲ ORGANIZAVIMO IR VYKDYMO TVARKA

18. Programos ir Renginiai organizuojami ir vykdomi pagal Tarnybos direktoriaus įsakymu patvirtintą mėnesio renginių planą, kuris skelbiamas Tarnybos interneto svetainėje  https://arspt.lt . Tokiu pat būdu bei el. paštu teikiama informacija apie plane atsiradusius pasikeitimus. Kito mėnesio renginių planui informacija teikiama ne vėliau, kaip iki einamo mėnesio 28 dienos. 
19. Gerosios patirties sklaidos ar kitų renginių programas (mažiau nei 40 akad. val.) Teikėjai, užpildę formą (6 priedas), siunčia Akmenės rajono švietimo pagalbos tarnybai el. p. info@arspt.lt. Susipažinus su Programa ir pritarus Renginio vykdymui jis įtraukiamas į Tarnybos kito mėnesio (ar pagal poreikį) planus. 
20. Tarnybos darbuotojas, atsakingas už viešuosius pirkimus, vykdo pirkimų procedūras pagal Akmenės rajono švietimo pagalbos tarnybos direktoriaus patvirtintą Viešųjų pirkimų tvarkos aprašą. 
21. Užsiregistravę dalyviai, dėl tam tikrų priežasčių negalintys dalyvauti Programoje ar Renginyje, turi atšaukti registraciją iki renginio pradžios informuodami apie tai el. paštu info@arspt.lt. 
22. Dalyvių skaičius Programoje ar Renginyje gali būti ribojamas priklausomai nuo užsakovo poreikio, pritaikytų darbo vietų skaičiaus, lektoriaus pageidavimo, jo taikomų metodų ir kitų kompetencijų tobulinimo Programose ir Renginiuose dalyviams keliamų reikalavimų. 
23. Nesusirinkus renginio dalyvių grupei, apie atšaukiamą Programą ar Renginį, užsiregistravę dalyviai informuojami el. paštu, kurį jie nurodė registruojantis ,,Google Diskas” sistemoje. 
24. Kvalifikacijos tobulinimo renginio lektoriui, pageidaujančiam gauti pažymą apie renginio vedimą, siunčiama registracijos dėl pažymos gavimo nuoroda į ,,Google Diskas”. 
25. Vykdant kvalifikacijos tobulinimo renginį kontaktiniu būdu, ,,Google Diskas” sistemoje užsiregistravę dalyviai ir atvykę į renginį, registracijos žurnale savo dalyvavimą patvirtina parašu. 
26. Vykdant Programą ar Renginį nuotoliniu būdu dalyviai registruojasi ,,Google Diskas” sistemoje patvirtindami savo tel. Nr. ir el. pašto adresą.
27. Dalyvių sąrašai saugomi pagal dokumentacijos plane patvirtintus saugojimo terminus. 
28. Lektoriai organizatoriams pateikia dokumentus, įrodančius jų teisę vykdyti mokymus bei turimą patirtį, kvalifikacinę kategoriją ir pan. Po pravesto kvalifikacijos tobulinimo renginio lektorius pateikia sąskaitą faktūrą (jei turi galimybę – įkelia į SABIS sistemą), kurią Tarnybos atsakingas darbuotojas perkelia į dokumentų valdymo sistemą (DVS) ir pateikia Akmenės rajono savivaldybės administracijos biudžetinių įstaigų centralizuotos apskaitos skyriaus darbuotojui, tvarkančiam Tarnybos finansinę apskaitą.
29. Tarnybos paskirtas darbuotojas paruošia, išsiunčia nurodytu el. p. adresu dalyviams skirtą padalomąją medžiagą (jei ja dalinasi lektoriai), renka ir analizuoja grįžtamąją informaciją apie įvykusių renginių kokybę.
30. Pasibaigus kvalifikacijos tobulinimo Renginiui/Programai dalyviai pildo interaktyvias mokymų vertinimo anketas, kurių nuorodą Tarnybos paskirtas darbuotojas atsiunčia dalyviams registracijos formoje nurodytais elektroniniais paštais. 
31. Kartą metuose atliekamas rajono švietimo įstaigų darbuotojų kvalifikacijos tobulinimo poreikio tyrimas.  
32. Edukacinės patirties banko organizavimas: 
32.1.	tikslas – skatinti Pedagoginius darbuotojus dalintis darbo patirtimi, kviečiant teikti savo gerosios, pažangiausios darbo patirties, naujovių bei idėjų pavyzdžius; 
32.2.	vedamas edukacinio patirties banko naudojimosi Registracijų žurnalas (7 priedas);
32.3.	edukacinės patirties banko medžiaga kaupiama skaitmeniniu formatu. 
33. Konsultacijų organizavimas:
33.1. konsultacijas vykdo Tarnybos specialistai, mokytojai praktikai, aukštųjų mokyklų ir mokslo institucijų mokslininkai, dėstytojai, ministerijų atstovai ir kt.;
33.2. konsultuojamos įvairios klientų grupės ir organizacijos;  
33.3. konsultantai turi turėti gebėjimų įgalinti konsultuojamą asmenį ar organizaciją savarankiškai spręsti savo problemą, aktyviai dalyvauti jos sprendime;  
33.4. konsultacijos vyksta kliento pageidaujamu laiku ir šalims susitarus. Konsultuojama įvairiais būdais: tiesiogiai, telefonu, elektroniniu paštu, nuotoliu. 
33.5. konsultacijos yra registruojamos ,,Teikiamų konsultacijų registracijos žurnalas” 
(9 priedas).

VI SKYRIUS
DALYVAVIMAS KVALIFIKACIJOS TOBULINIMO RENGINIUOSE PATVIRTINIMAS 
 
36. Kvalifikacijos tobulinimo pažymėjimas išduodamas asmeniui, kuris išklausė ir įvykdė visą kvalifikacijos tobulinimo programą ir už ją pilnai sumokėjo ugdymo įstaiga, kurioje asmuo dirba arba jis pats asmeninėmis lėšomis.
37. Kvalifikacijos tobulinimo renginio dalyviams, išklausiusiems ir įvykdžiusiems profesinių kompetencijų programą (mažesnę nei 40 akad. val.) ar kvalifikacijos tobulinimo programos (ne mažesnės kaip 40 akad. val.) atskirus modulius, išrašoma pažyma.
38. Kvalifikacijos tobulinimo programos dalyviams išrašomuose pažymėjimuose/pažymose turi būti nurodomi Tarnybos rekvizitai (logotipas), Tarnybos akreditacijos numeris, pažymėjimo registracijos numeris, dalyvio pilnas vardas ir pavardė, kvalifikacijos tobulinimo renginio/programos/modulio forma, pavadinimas, renginio data, trukmė akademinėmis valandomis, patobulintos ar įgytos kompetencijos, kai išduodamas 40 akad. val. ir daugiau, pažymėjimas. Pažymėjimas/pažyma turi būti patvirtinti Tarnybos direktoriaus parašu ir įstaigos antspaudu.
39. Pažymėjimai/pažymos išrašomi ir pateikiami ,,Google Diskas” registracijos formoje nurodytu renginio dalyvio elektroniniu paštu. 
40. Asmeniui, vedusiam kvalifikacijos tobulinimo renginį, organizavusiam parodas, atviras pamokas, kūrybinių/metodinių darbų parengimą, metodinių dienų organizavimą, pranešimų parengimą bei skaitymą ir kt. kvalifikacijos tobulinimo renginius. Pažyma išrašoma nemokamai, nurodant registracijos numerį, išdavimo datą, kvalifikacijos tobulinimo programos pavadinimą, trukmę valandomis. Pažymą pasirašo Tarnybos direktorius, patvirtintą antspaudu. Pažyma siunčiama registracijos formoje nurodytu asmeniniu dalyvių elektroniniu paštu. 

VI SKYRIUS
KVALIFIKACIJOS TOBULINIMO RENGINIŲ FINANSAVIMAS 
 
41. Kvalifikacijos tobulinimo renginiai gali būti finansuojami: 
41.1. valstybės ir savivaldybės biudžeto lėšomis; 
41.2. juridinių asmenų lėšomis; 
41.3. fizinių asmenų, pačių kvalifikacijos tobulinimo renginių dalyvių lėšomis; 
41.4. projektų lėšomis; 
41.5. kitų šaltinių. 
42. Įmonės, įstaigos, organizacijos atsiskaito su Tarnyba už suteiktas kvalifikacijos tobulinimo paslaugas. pagal pateiktas sąskaitas faktūras.
43. Programos dalyviui, be pateisinamos priežasties išklausiusiam ne visą seminaro ar kursų valandų skaičių, įmokėtos lėšos negrąžinamos. 
44. Profesinių kompetencijų tobulinimo renginių lektorių atlygis nustatomas vadovaujantis LR Viešųjų pirkimų įstatymu. 

VIII SKYRIUS
BAIGIAMOSIOS NUOSTATOS 

45. Kvalifikacijos tobulinimo renginių dalyviams skirta dalomoji medžiaga, lektoriui sutikus ją viešinti, skelbiama Tarnybos interneto svetainės skiltyje „Edukacinis bankas“.
46. Tarnybos darbuotojai renginiuose gali dalyvauti nemokamai, kai pagal Programą yra tikslinės grupės nariai. 
47. Tarnybos darbuotojas (-i), atsakingi už kvalifikacijos tobulinimą vykdo kvalifikacijos tobulinimo renginių stebėseną. 
48. Įstaiga, organizuodama pedagogų profesinių ir kitų kompetencijų tobulinimą, siekia kokybiškų paslaugų, yra atvira naujovėms ir visuomenei.
_______________________________
 
 

 
 
 
 
 
 
 
 
 
 
 
 







Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
1 priedas
 
(Pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programos ar nacionalinės pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programos forma) 
 
PEDAGOGINIŲ DARBUOTOJŲ (IŠSKYRUS AUKŠTŲJŲ MOKYKLŲ DARBUOTOJUS) KVALIFIKACIJOS TOBULINIMO PROGRAMA

1. Pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programos arba nacionalinės pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programos (toliau kartu – Programa) teikėjas  
	1.1. Programos teikėjo rekvizitai (pavadinimas, juridinio asmens kodas, adresas, pašto indeksas, telefonas, el. paštas) 
	 


 
2. Programos pavadinimas   
	 


 
3. Programos rengėjas (-ai) 
	 


 
4. Programos bendraautoris (-iai) ir įgyvendintojas (-ai) (užsienio valstybės ir (ar) šalies parneris (-iai) 
	 


 
5. Programos anotacija (aktualumas, reikalingumas, sąsaja su konkrečia aukštosios mokyklos studijų programa, jeigu teikiama nacionalinė programa) 
	 


 
6. Programos tikslas 
	 


 
7. Programos uždaviniai 
	 


 
8. Programos turinys:  
	Eil. Nr. 
	Tema / modulis 
	Užsiėmimo pobūdis (teorija/ praktika/ savarankiškas darbas) 
	Būdas 
(kontaktinis / nuotolinis / mišrus) 
	Trukmė (skirta akad. val.)
	Mokymo metodas

	 
	 
	 
	 
	 
	

	 
	 
	 
	 
	 
	


 


9. Programos rezultatai (įgyjama (plėtojama) kompetencija (-os))  
	 


 
10. Programos rezultatų į(si)vertinimo būdai 
	 


 
11. Programai vykdyti naudojama mokomoji medžiaga ir techninės priemonės: 
11.1. Mokomoji medžiaga 
	Eil. Nr. 
	Temos 
	Mokomosios medžiagos pavadinimas 
 
	Mokomosios medžiagos apimtis 

	 
	 
	 
	 

	 
	 
	 
	 


 
11.2. Techninės priemonės 
	 


 
12. Programai rengti naudotos literatūros ir kitų informacinių šaltinių sąrašas 
	 


 
13. Lektorių darbo patirtis ir kompetencijos (pridedamos lektorių darbo patirtį ir kompetenciją patvirtinančių dokumentų kopijos) 
	 
	(pažymėti X) 

	Programos teikėjo atstovas (-ai) 
	 

	Mokytojai, pagalbos mokiniui specialistai  
	 

	Švietimo įstaigų vadovai, jų pavaduotojai ugdymui, ugdymą organizuojančių skyrių vedėjai 
	 

	Mokslo ir studijų institucijų dėstytojai, mokslininkai, tyrėjai 
	 

	Užsienio valstybių dėstytojai, mokslininkai, tyrėjai, mokytojai 
	 

	Viešojo administravimo institucijų vadovai, jų pavaduotojai, padalinių vadovai ir specialistai 
	 

	Jungtinė lektorių grupė 
	 

	Kiti (nurodyti) 
	 


 

14. Kvalifikaciniai reikalavimai lektoriams 
	 



15. Dalyviai: 
15.1. Pasirengimas Programai (praktinės veiklos patirtis ir kompetencija (-os), kurią (-ias) turi  turėti dalyvis) 
	Kompetencija (-os) 
	 

	Praktinės veiklos patirtis 
	 


 	 
15.2. Programos dalyvių tikslinės grupės 						(Pažymėti X) 
	Mokytojai, dirbantys pagal bendrojo ugdymo programas (nurodyti dalyką)     
	 

	Mokytojai, dirbantys pagal ikimokyklinio ugdymo programas 
	 

	Mokytojai, dirbantys pagal priešmokyklinio ugdymo programas 
	 

	Mokytojai, dirbantys pagal pradinio ugdymo programas 
	 

	Pagalbos mokiniui specialistai (nurodyti pareigybę, jei Programa skirta konkrečiai pareigybei) 
	 

	Mokytojai, dirbantys pagal profesinio mokymo programas 
	 

	Švietimo įstaigų (išskyrus aukštąsias mokyklas) vadovai, jų pavaduotojai ugdymui, ugdymą organizuojančių skyrių vedėjai 
	 

	Švietimo įstaigų (išskyrus aukštąsias mokyklas) vadovai 
	 

	Švietimo įstaigų (išskyrus aukštąsias mokyklas) vadovų pavaduotojai ugdymui 
	 

	Švietimo įstaigų (išskyrus aukštąsias mokyklas) ugdymą organizuojančių skyrių vedėjai 
	 

	Kiti pedagoginiai darbuotojai (nurodyti pareigybę) 
	 


 
 
Programos teikėjas 
_______________ 	 	____________________                   ________________ 
(Pareigos)             	 	         (Parašas)                                    (Vardas ir pavardė) 
 
	 


Programos registracijos numeris ir data (pildoma registravus 
Programą) 
 
	 


Programos akreditacijos terminas  
(nurodyti datą, iki kada) (pildoma akreditavus Programą) 
 
___________________ 
 
                                                                                
 
 
 
 




Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
2 priedas

KVALIFIKACIJOS TOBULINIMO PROGRAMŲ
VERTINIMO KRITERIJAI

	Programos 
struktūrinės dalys 
	Vertinimo kriterijai ir vertinimo skalė 
	Maksimalus balų skaičius 

	1. Programos anotacija 
	Pateikimas (tikslumas, pagrįstumas, aktualumas) vertinamas atsižvelgiant į argumentuotą Programos inovatyvumo pagrindimą 
	2

	2. Programos 
tikslas 
	Formuluotė (aiškumas, konkretumas) vertinama atsižvelgiant į dermę su turiniu, uždaviniais ir kitomis Programos sudedamosiomis dalimis 
	2

	3. Programos uždaviniai 
	Formuluotės (konkretumas, aiškumas, nuoseklumas) vertinamos atsižvelgiant į dermę su tikslu, turiniu ir kitomis Programos sudedamosiomis dalimis 
	2

	4. Programos turinys 
	Pateikimas (išsamumas, temų pateikimo nuoseklumas) vertinamas atsižvelgiant į mokymo/si metodų, būdų ir laiko parinkimo tinkamumą ir dermę su  kitomis  Programos  sudedamosiomis dalimis 
	2

	5. Programai vykdyti naudojama mokomoji medžiaga ir techninės priemonės 
	Mokomosios medžiagos ir techninių priemonių tikslingumas, pakankamumas 
	2

	6. Programos lektorių darbo patirtis ir 
kompetencijos 
	Programos lektorių patirtis ir kompetencijos, jas patvirtinančių įrodymų pakankamumas 
	2

	7. Dalyviai 
	7.1. Programos tikslingumas ir dalyvių poreikių atitiktis 
7.2. Praktinės veiklos patirties ir kompetencijų, kurias turi turėti Programos dalyvis, pagrįstumas 
	2

2

	
	Bendra galima balų suma 
	16


 
 
 
 
 


Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
3 priedas

PROFESINIŲ KOMPETENCIJŲ TOBULINIMO PROGRAMOS 
VERTINIMO FORMA


	20 	m.   d. 
Naujoji Akmenė
Kvalifikacijos tobulinimo programa  	
(pavadinimas) 
 ______________________________________________________________________________________________

Programą vertinęs Komisijos narys  _______________________________________________________
							(vardas ir pavardė, pareigos)
 
	Programos struktūrinės dalys 
	Vertinimo kriterijai ir vertinimo skalė 
	Maksimalus balų skaičius 
	Įvertinta balais ( balų ribos 0-2) 

	1. Programos anotacija 
	Pateikimas (tikslumas, pagrįstumas, aktualumas) vertinamas atsižvelgiant į argumentuotą Programos inovatyvumo pagrindimą 
	2 
	 

	2. Programos tikslas 
	Formuluotė (aiškumas, konkretumas) vertinama atsižvelgiant į dermę su turiniu, uždaviniais ir kitomis Programos sudedamosiomis dalimis 
	2 
	 

	3. Programos uždaviniai 
	Formuluotės (konkretumas, aiškumas, nuoseklumas) vertinamos atsižvelgiant į dermę su tikslu, turiniu ir kitomis Programos sudedamosiomis dalimis 
	2 
	 

	4. Programos turinys 
	Pateikimas (išsamumas, temų pateikimo nuoseklumas) vertinamas atsižvelgiant į mokymo/si metodų, būdų ir laiko parinkimo tinkamumą ir dermę su kitomis Programos sudedamosiomis dalimis 
	2 
	 

	5. Programai vykdyti naudojama mokomoji medžiaga ir techninės priemonės 
	Mokomosios medžiagos ir techninių priemonių tikslingumas, pakankamumas 
	2 
	 

	6. Programos lektorių darbo patirtis ir kompetencijos 
	Programos lektorių patirtis ir kompetencijos, jas patvirtinančių įrodymų pakankamumas 
	2 
	 

	7. Dalyviai 
	7.1. Programos tikslingumas ir dalyvių poreikių atitiktis 
7.2. Praktinės veiklos patirties ir kompetencijų, kurias turi turėti Programos dalyvis, pagrįstumas 
	2 
2 
	 

	
	Bendra galima balų suma 
	16
	 


Išvada:
 

 

	Rekomenduojamas programos galiojimo terminas (pabraukti): 	1 m., 2 m., 3 m. 
 
 

(Komisijos nario (vertintojo) parašas) 
 
 


Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
4 priedas

PROFESINIŲ KOMPETENCIJŲ TOBULINIMO PROGRAMOS 
VERTINIMO FORMA (suvestinė) 

	20 	m.   d. 
Naujoji Akmenė
Kvalifikacijos tobulinimo programa  	 
(pavadinimas) 
_______________________________________________________________________________
 
Programą vertinęs Komisijos narys   ______________________________________________________
(vardas ir pavardė, pareigos) 
 
	Programos struktūrinės dalys 
	Vertinimo kriterijai ir vertinimo skalė 
	Maksimali balų suma 
	Įvertinimo balais suma 

	1. Programos anotacija 
	Pateikimas (tikslumas, pagrįstumas, aktualumas) vertinamas atsižvelgiant į argumentuotą Programos inovatyvumo pagrindimą 
	6 
	 

	2. Programos tikslas 
	Formuluotė (aiškumas, konkretumas) vertinama atsižvelgiant į dermę su turiniu, uždaviniais ir kitomis Programos sudedamosiomis dalimis 
	 
6 
	 

	3. Programos uždaviniai 
	Formuluotės 	(konkretumas, 	aiškumas, nuoseklumas) vertinamos atsižvelgiant į dermę su tikslu,   turiniu   ir   kitomis   Programos sudedamosiomis dalimis 
	 
6 
	 

	4. Programos turinys 
	Pateikimas (išsamumas, temų pateikimo nuoseklumas) vertinamas atsižvelgiant į mokymo/si metodų, būdų ir laiko parinkimo tinkamumą  ir  dermę  su  kitomis  Programos sudedamosiomis dalimis 
	 
6 
	 

	5. Programai vykdyti naudojama 
mokomoji medžiaga ir techninės priemonės 
	Mokomosios medžiagos ir techninių priemonių tikslingumas, pakankamumas 
	 
6 
	 

	6. Programos lektorių darbo patirtis ir 
kompetencijos 
	Programos lektorių patirtis ir kompetencijos, jas patvirtinančių įrodymų pakankamumas 
	 
6 
	 

	7. Dalyviai 
	7.1. Programos tikslingumas ir dalyvių poreikių atitiktis 
7.2. Praktinės veiklos patirties ir kompetencijų, kurias turi turėti Programos dalyvis, pagrįstumas 
	             6 
 
6 
	 

	
	Bendra galima balų suma 
	48 
	 



Išvada: 
_______________________________________________________________________________________
_______________________________________________________________________________________
_______________________________________________________________________________________
 
 
 

 
	Rekomenduojamas programos galiojimo terminas (pabraukti): 	1 m.  2 m. 	3 m. 
 
 

(Komisijos nario (vertintojo) parašas)






Šakių rajono Švietimo pagalbos tarnybos 
Profesinių kompetencijų tobulinimo veiklos  ir kvalifikacijos tobulinimo programų rengimo, aprobavimo ir  vykdymo tvarkos aprašo 2 priedas 
Šakių rajono Švietimo pagalbos tarnybos 
Profesinių kompetencijų tobulinimo veiklos  ir kvalifikacijos tobulinimo programų rengimo, aprobavimo ir  vykdymo tvarkos aprašo 2 priedas 
 



Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
5 priedas

KVALIFIKACIJOS TOBULINIMO PROGRAMŲ 
VERTINIMO KOMISIJOS PROTOKOLAS

20___ m. _______________ _____ d. Nr. ___
Naujoji Akmenė

	SVARSTYTA. 

NUTARTA: 
1.  (nurodyti, ar vertintojai programą įvertino/neįvertino(balais)) 
2.  (akreditavimo terminas) 


Posėdžio pirmininkas (-ė) 	(Parašas) 

	Posėdžio sekretorius (-ė ) 	(Parašas) 



Posėdis įvyko  	 data 
Posėdžio pirmininkas (-ė) – (Vardas ir pavardė). 
Posėdžio sekretorius (-ė) – (Vardas ir pavardė). 
Dalyvavo: 	(Vardai ir pavardės). 
 
DARBOTVARKĖ: 
1. Programos (įrašyti programos pavadinimą) išvados ir rekomendacijos





Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
6 priedas

PROFESINIŲ KOMPETENCIJŲ TOBULINIMO PROGRAMA 
 
1. Programos rengėjas (-ai) 
	 


 
2. Programos pavadinimas   
	 


 
3. Programos anotacija (aktualumas, reikalingumas) 
	 


 
4. Programos tikslas 
	 


 
5. Programos uždaviniai 
	 


 
6. Programos turinys (įgyvendinimo nuoseklumas: temos, užsiėmimų pobūdis (teorija / praktika) ir trukmė). 
 
	Eil. Nr. 
	Temos 
	Auditorinių valandų (akad.) 
	Iš viso 

	
	
	Teorija 
	Praktika 
	

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	
	
	Iš viso: 
	 


 
 
7. Lektorius (-ai) (vardas, pavardė, darbovietė, pareigos, el. paštas). 
	 


 
8. Programai rengti naudotos literatūros ir kitų informacinių šaltinių sąrašas 
	 


 


9. Programos dalyvių tikslinės grupės                                                               (Pažymėti X) 
	Mokytojai, dirbantys pagal bendrojo ugdymo programas (nurodyti dalyką)   
	  

	Mokytojai, dirbantys pagal ikimokyklinio, priešmokyklinio ir pradinio ugdymo programas 
	 

	Pagalbos mokiniui specialistai 
	 

	Mokytojai, dirbantys pagal profesinio mokymo programas 
	 

	Švietimo įstaigų vadovai, jų pavaduotojai ugdymui, ugdymą organizuojančių skyrių vedėjai 
	 


 
 
Programos teikėjas:  
 
 
Programos vadovas 
 
Akmenės rajono švietimo pagalbos              ____________________                   ________________ tarnybos metodininkas            	               (Parašas)                                    (Vardas ir pavardė) 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 



Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
7 priedas


EDUKACINIO PATIRTIES BANKO NAUDOJIMOSI 
REGISTRACIJOS ŽURNALAS 


	Eil. Nr.
	Vardas Pavardė
	Edukacinio patirties banko medžiagos pavadinimas
	Data

	
	
	
	

	
	
	
	

	
	
	
	

	
	
	
	

	
	
	
	





__________________________
 


Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
8 priedas

AKREDITUOTŲ PROGRAMŲ SUVESTINĖ 
 
	Eil. Nr. 
	Akredituotos programos pavadinimas 
	Autorius/iai 
	Programos akreditacijos numeris 
	Programos akreditacijos terminas 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 

	 
	 
	 
	 
	 


 
 
 
 





Akmenės rajono švietimo pagalbos tarnybos 
profesinių kompetencijų ir kvalifikacijos
tobulinimo veiklos organizavimo, programų
rengimo, aprobavimo ir vykdymo tvarkos aprašo
9 priedas

TEIKIAMŲ KONSULTACIJŲ REGISTRACIJOS ŽURNALAS

	Eil.
Nr.
	Konsultavimo tema
	Adresatas
	Konsultavimo data
	Konsultantas

	
	
	
	
	

	
	
	
	
	

	
	
	
	
	


_____________________________
